ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กองหุ้นแมนูไลฟ์ปันผลอีก 70 สต.
นายสุขวัฒน์ ประเสริฐยิ่ง รักษาการประธานเจ้าหน้าที่บริหาร และประธานเจ้าหน้าที่สายการลงทุน บริษัทหลักทรัพย์จัดการกองทุน (บลจ.) แมนูไลฟ์ (ประเทศไทย) เปิดเผยว่า บริษัทมีมติให้จ่ายเงินปันผลของกองทุนเปิด แมนูไลฟ์ สเตร็งค์ อิควิตี้ ปันผล (MSEQ DIV) ในอัตราหน่วยละ 0.70 บาท โดยกำหนดวันปิดสมุดทะเบียนรับเงินปันผลวันที่ 25 มี.ค. และจ่ายเงินปันผลภายในวันที่ 1 เม.ย. 
ทั้งนี้ การจ่ายเงินปันผลในครั้งนี้ เป็นการจ่ายครั้งที่ 3 นับตั้งแต่ปี 2552 รวม 1.95 บาท โดยกองทุนนี้สามารถจ่ายปันผลได้สูงสุด 12 ครั้งต่อปี 
นายพนุกร จันทรประภาพ ผู้อำนวยการฝ่ายตราสารทุน กล่าวว่า บลจ.แมนูไลฟ์ ยังคงคาดการณ์เป้าหมายดัชนีสิ้นปี 2553 ไว้ที่ 850 จุด โดยมีสมมติฐานว่ากำไรบริษัทจดทะเบียนในปีนี้จะเติบโตประมาณ 1015% 
‘ธนชาต’ ขายกองตราสารหนี้ระยะยาว 
ระหว่างวันที่ 29 มี.ค.5 เม.ย. บลจ.ธนชาต จะเสนอขาย กองทุนเปิดธนชาตตราสารหนี้ระยะยาว (TFixLT) อายุโครงการประมาณ 10 ปี มูลค่าโครงการ 500 ล้านบาท โดยมีนโยบายการลงทุนในตราสารแห่งหนี้ภาคเอกชนที่มีอันดับความน่าเชื่อถืออยู่ในอันดับที่สามารถลงทุนได้ (Investment Grade) โดยจะลงทุนในหุ้นกู้ด้อยสิทธิ (Subordinated Bond) ที่เป็น Investment Grade ด้วย เนื่องจากที่ผ่านมาและในระยะนี้ มีหุ้นกู้ด้อยสิทธิทยอยเสนอขายเป็นระยะๆ และได้รับความสนใจจากตลาด